बतावल जाला कि ई पहाड़ी पहिले तावरे नाँव के एगो पाटिल के अधिकार में रहे जिनका से पेशवा लोग एकरा के कीन लिहल। देवी तावरे के कुलदेवी बतावल जाली जिनका परताप से पेशवा के महतारी काशीबाई एक बेर घाही होखले के बाद नीक भइली। एकरा बाद से पेशवा इहाँ रेगुलर जाए लगलें आ पहाड़ी कीन के इहाँ मंदिर बनववलें। मुख्य मंदिर, शिव के देवदेवेश्वर मंदिर हवे जे दक्कन के बेसाल्ट वाला करिया पाथर से बनल हवे। शिव मंदिर पेशवा बालाजी बाजी राव के समय में 1749 में पूरा भइल। एह दुनों के अलावा विट्ठल, रुक्मिणी, विष्णु आ कार्तिकेय के मंदिर बाने।